Goeie waarde vir geld, maar baie onvriendelike personeel. Daar was ook 'n paar klein onderhoudskwessies op die eiendom, maar nie binne die kamers nie.
Daar aangekom, gee hulle eerstens vir ons die verkeerde kamer, 'n piepklein kamer wat ek nie bespreek het nie. Die rede hoekom hulle die klein kamertjie gee, is omdat die groter kamer (wat ek bespreek het) nie skoongemaak is nie! Baie swak diens. Die kamer is glad nie goed ingerig nie, byvoorbeeld daar is 'n bedlampie sowel as 'n warmkombers, maar geeneen kan werk nie, want dit kan nie ingeprop word nie! Daar is net een muurprop waarin alles ingeprop moet word en die prop is nog stukkend daarby. Bure se honde blaf heel nag.
Die plek is die swakste wat ek nog beleef het. Die bed was so swak dat ek vir mediese behandeling vir my rug moes gaan. Hulle is 'n gastehuis, maar kan nie eers ontbyt verskaf nie. Ek het al baie plekke bespreek, maar dit was die eerste keer wat ek so 'n swak plek kry. Ek sal maar in die toekoms van ander plekke gebruik maak, want dit was werklik swak.
Ontvangs: Baie goed deur 'n vriendelike kokkerot in die bed, ongelukkig niemand by ontvangs nie. 'n Vriendelike kind het die wêreld vol gehardloop om die dame te soek. Kamer: Slim uitgelê, die stortmatjie en bedmatjie is sommer dieselfde ding (No jokes). Jy kry gratis oefening, die ketel is op die vloer en die yskas is baie laag. Jy en jou man word liewer vir mekaar, want al was die bespreking vir twee, deel jy een glas, een koffiebeker en een handdoek (ons het gevra vir tweede handdoek en gekry, voel net hul kon voorberei vir beide van ons). Stort: Hierdie verdien 'n hofie op sy eie. Met die oopdraaislag van die kraan het die stortkop besluit om af te breek, die stort lek baie en het die vloer tot teen die bed sopnat gelaat. Die spieël in die badkamergedeelte is die enigste in die kamer, dit is so laag dat jy basies jou maag in die spieël kan sien, dit is buite bereik van 'n muurprop vir 'n haardroër of enigiets van die aard. Slaap: Die matras en kussings moet (ag, moes al) vervang word. Verder was dit redelik stil en kan jy goed slaap. Parkeerplek: Jy leer sommer die ander gaste ook ken, die parkering is min en almal parkeer mekaar vas, so jy moet maar rondvra as jy wil uit! Ek is eintlik nie een wat graag kla nie, maar wil graag nie dat enigiemand anders dieselfde oorkom as ons nie!
Die kothuis was skoon en netjies, groot genoeg vir 'n gesin van vier maar kinders was bietjie verveeld. Geen speelplek buite vir kinders en jy deel twee DStv kanale met ander gaste.
Dit was lekker naby aan die venue waar ons moes wees. Veilige parkeerplek. Personeel was vriendelik en behulpsaam. Dit is baie skoon en netjies maar hulle kan werk aan die 'geriewe'. Ek stel voor hulle sit 'n klein yskas en 'n mikrogolf in die kothuis. Daar is ook nie n kragprop naby 'n spieël vir vrouens om hare en grimering te doen nie. Die DStv-kanale moes ons deel met ander gaste so my twee klein kinders kon nie hul stories kyk nie maar verder was dit aangenaam en het ons lekker gebly.